สวัสดีค่ะ พอดีประจำเดือนของเดือนกันยายน ไม่มาค่ะ ล่าสุด เป็นประจำเดือนวันที่27 สิงหาคมที่ผ่านมา แล้วมีเพศสัมพันธ์ช่วงกลางเดือน เดือนกันยายน ป้องกันด้วยนะค่ะ ปกติ ประจำเดือนต้องมาปลายเดือนของทุกเดือน แต่เดือนกันยายนไม่มาค่ะ รอมาเป็นอาทิตย์แล้วก็ยังไม่มา สาเหตุเกิดจากอะไรค่ะ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่เล่ามา แนะนำให้ทดสอบการตั้งครรภ์ดูนะคะ หากพบว่าไม่ตั้งครรภ์ แนะนำให้รอดูประจำเดือนก่อนค่ะหากยังขาดประจำเดือนต่อเนื่องอีก แนะนำให้ทดสอบการตั้งครรภ์ซ้ำอีกในสัปดาห์หน้านะคะหากทดสอบการตั้งครรภ์ 2 ครั้งแล้วพบว่าไม่ตั้งครรภ์ แนะนำให้รอดูอาการค่ะ หากยังขาดประจำเดือนต่อเนื่อง 2-3เดือน แนะนำไปพบแพทย์เพื่อตรวจดูอาการนะคะ